આ પહેલાં સેશન કોર્ટે ન્યાયાધીશ દિલીપ મહિડાએ હાર્દિક પટેલની આરોપમુક્તિની માગ કરતી અરજી રદ કરી આ મામલે તેની સામે આરોપો ઘડવાની મંજૂરી આપી હતી. ઉલ્લેખનીય છે કે, પાટીદાર અનામત આંદોલન સમિતિનો નેતા હાર્દિક પટેલ હાલ જામીન પર મુક્ત છે. તેને હાઈ કોર્ટે જૂન, 2016માં જામીન પર મુક્ત કર્યો હતો. કોર્ટે પ્રોસિક્યુશનના એ દલીલનો સ્વીકાર કર્યો છે કે, હાર્દિક વિરુદ્ધ નક્કર પુરાવા છે, જેના આધાર પર આરોપો ઘડવામાં આવી શકે છે. હાર્દિક પટેલ પર હિંસા ભડકાવવાનો આરોપ છે. આ હિસામાં 13 લોકોનાં મોત નીપજ્યાં હતાં.